Aquest estiu, es reformaran els vestidors del camp de futbol del Molí | Nova Ràdio Lloret
Imatge: Camp de futbol del Molí | Font: NRLL
Aquest any es reformaran els vestidors del camp de futbol del Molí. Aquesta és la millora més destacada per aquest 2020 en els equipaments esportius municipals de Lloret de Mar. La regidora d’Esports, Ana García-Castany, assenyala que és una necessitat i una demanda de fa temps. Les obres es faran a l’estiu, quan els clubs descansin. Per a aquesta reforma, hi ha una partida de 190.000 euros que també inclou canviar la tanca del camp.
Una altra partida de 190.000 euros és la que es destinarà a fer diferents reformes al Pavelló Municipal d’Esports, de cara al Congrés Mundial de Turisme Esportiu. En aquests cas, la partida surt del Pla Operatiu de Turisme. El més destacat que es farà serà millorar l’accessibilitat a les grades, tot i que es faran altres actuacions, com ara pintar o canviar el cartell.
Les pistes de pàdel (NRLL)
També en la gestió esportiva a Lloret, aquest any es preveu licitar la gestió del bars dels cinc equipaments més destacats: es tornaran a licitar els del pavelló municipal i el camp de futbol municipal, que no han deixat de funcionar, i es reactivaran els del pavelló i camp de futbol del Molí; a més, es crearà un nou bar a la Piscina, en concret a la zona de raqueta.
Un altre gran projecte que hi ha sobre la taula aquest 2020 i que compta amb una partida de 90.000 euros és la remodelació integral del parc d’skate. Es mantindrà al mateix lloc, al costat de les pistes d’atletisme, però s’ampliarà.
Un dels pocs elements que queden a l’skate parc (NRLL)
A més a més, hi haurà altres inversions, com la compra d’un tatami polivalent per a diferents arts marcials o millores als vestidors de dones de la piscina.
I encara un altre apunt en els esports aquest 2020, l’Ajuntament ha signat un conveni amb la Fundació Cruyff, a través de la qual es crearà el que s’anomena un Cruyff Courts a la vila. La regidora no n’ha donat gaires detalls, tot i que sí que ha remarcat els bons valors que marquen la fundació dedicada a Johan Cruyff i ha avançat que serà una gran oportunitat per a Lloret. En els propers mesos s’aniran coneixent més detalls d’aquest projecte.
Lloret de Mar aprova de manera inicial el Codi Ètic i de Bon Govern de l’Ajuntament
Els Isards del Capicua organitzen una campanya econòmica per a una sortida a la neu
Etiquetes: campFutbolObresvestidors